TextTone
Pift din hjemmeside op med en lille effekt, hvor en tekst skifter farve fra den ene side til den anden.

Efter installationen skal du bruge Start-menuen for at finde programmet. Vælg Programmer, TextTone og TextTone.
Programmet fungerer som en wizard – altså en guide, der spørger dig, for hvert trin det tager.

Start med at klikke på Next for at begynde. Dernæst indtaster du den tekst, der skal gradueres, og klikker på Next igen. Så vælger du, hvordan teksten skal se ud, og klikker på Next igen. Du skal nu vælge, hvilken farve din tekst skal begynde med at være – klik Change, og vælg en ny farve. Gør det samme for at vælge, hvilken farve teksten skal være i bagerste del. Når du klikker på Next, viser programmet, hvordan teksten kommer til at se ud. Når du igen klikker Next, kan du vælge, om du vil have teksten kopieret til din udklipsholder og så sætte den ind på din hjemmeside via html, eller om du vil have programmet til at generere en hjemmeside med teksten på. Du kan selvfølgelig også vælge begge dele – så vælger du bare begge flueben og klikker på Finish.

Du kan til enhver tid komme ud af programmet ved at vælge Cancel og så Yes.